Ruokokiilakki

Ruokokiilakki eli ruokohämähäkki tai pykäläristihämähäkki (Larinioides cornutus) on verkkoja kutova suhteellisen kookas hämähäkkilaji, jota tavataan holarktisella alueella. Naaraat kasvavat 6–14 mm:n (ruumiin pituus ilman jalkoja) kokoisiksi, kun taas koiraat jäävät hieman pienemmiksi, n. 5–9 mm:n mittaisiksi. Jalat mukaan lukien pituudeksi voi tulla jopa 35 mm.Weber, Larry: Spiders of the North Woods. Duluth, MN:Kollath+Stensaas Publ. 2003, s. 88–89.

Ruokokiilakkeja tapaa normaalisti kosteilla, rehevillä alueilla, etenkin veden läheisyydessä. Hämähäkki kutoo verkkonsa ruovikkoon, ja rakentaa sen uudelleen joka ilta.Bellmann, H: Kosmos-Atlas Spinnentiere Europas. Kosmos 1997. Päivisin ruokokiilakki on piiloutuneena alapuolelta avautuvassa seititetyssä pesässään, joka on naamioitu ulkopuolelta kasvi- tai eläinperäisellä materiaalilla.

Paritteluaikoina keväällä ja syksyllä koiras elää yhdessä naaraan kanssa, mutta muuten hämähäkit ovat yksineläjiä. Naaras tuottaa kolmesta viiteen munasäkkiä kesällä.

 Lähteet 

Luokka:Hämähäkit